erhwenkuo/poetry-chinese-zhtw huggingface dataset:
鳥散餘花落
作者：竇洵直（唐）

晚樹春歸後，花飛鳥下初。參差分羽翼，零落滿空虛。風外清香轉，林邊豔影疏。輕盈疑雪舞，彷彿似霞舒。萬片情難極，遷喬思有餘。微臣一何幸，吟賞對寒居。
公無渡河
作者：陳標（唐）

陰雲颯颯浪花愁，半度驚湍半掛舟。聲盡雲天君不住，餘魄豈能銜木石，獨將遺恨付箜篌。
秦王卷衣
作者：陳標（唐）

秦王宮闕靄春煙，珠樹瓊枝近碧天。禦氣馨香蘇合啟，從此鹹陽一回首，暮雲愁色已千年。
婕妤怨
作者：陳標（唐）

掌上恩移玉帳空，香珠滿眼泣春風。飄零怨柳凋眉翠，笙歌處處迴天眷，獨自無情長信宮。
飲馬長城窟
作者：陳標（唐）

日日風吹虜騎塵，年年飲馬漢營人。千堆戰骨那知主，金鞍玉勒無顏色，淚滿征衣怨暴秦。
江南行
作者：陳標（唐）

水光春色滿江天，蘋葉風吹荷葉錢。香蟻翠旗臨岸市，不怕江洲芳草暮，待將秋興折湖蓮。
長安秋思
作者：陳標（唐）

吳女秋機織曙霜，冰蠶吐絲月盈筐。金刀玉指裁縫促，唯愁陌上芳菲度，狼藉風池荷葉黃。
贈元和十三年登第進士
作者：陳標（唐）

春官南院粉牆東，地色初分月色紅。文字一千重馬擁，莫怪雲泥從此別，總曾惆悵去年中。
焦桐樹
作者：陳標（唐）

江上烹魚採野樵，鸞枝摧折半曾燒。未經良匠材雖散，還能萬裡傳山水，三峽泉聲豈寂寥。
寄友人
作者：陳標（唐）

杜甫在時貪入蜀，孟郊生處卻歸秦。如今始會麻姑意，借問山川與後人。
啄木謠
作者：陳標（唐）

丁丁向晚急還稀，啄遍庭槐未肯歸。終日與君除蠹害，莫嫌無事不頻飛。
僧院牡丹
作者：陳標（唐）

琉璃地上開紅豔，碧落天頭散曉霞。應是向西無地種，不然爭肯重蓮花。
蜀葵
作者：陳標（唐）

眼前無奈蜀葵何，淺紫深紅數百窠。能共牡丹爭幾許，得人嫌處只緣多。
離家
作者：袁不約（唐）

步步遠晨昏，淒心出裡門。見烏唯有淚，看雁更傷魂。宿酒寧辭醉，回書諱苦言。野人應怪笑，不解愛田園。
送人至嶺南
作者：袁不約（唐）

度嶺春風暖，花多不識名。瘴煙迷月色，巴路傍溪聲。畏藥將銀試，防蛟避水行。知君憐酒興，莫殺醉猩猩。
長安夜遊
作者：袁不約（唐）

鳳城連夜九門通，帝女皇妃出漢宮。千乘寶蓮珠箔卷，長樂曉鐘歸騎後，遺簪墮珥滿街中。
病宮人
作者：袁不約（唐）

佳人臥病動經秋，簾幕襤縿不掛鉤。四體強扶藤夾膝，惆悵近來銷瘦盡，淚珠時傍枕函流。
句
作者：袁不約（唐）

愁聲秋繞杵，寒色碧歸山。送將歡笑去，收得寂寥回。
臨邛怨
作者：李餘（唐）

藕花衫子柳花裙，多著沈香慢火燻。惆悵妝成君不見，空教綠綺伴文君。
寒食
作者：李餘（唐）

玉輪江上雨絲絲，公子游春醉不知。翦渡歸來風正急，水濺鞍帕嫩鵝兒。
句
作者：李餘（唐）

長安東門別，立馬生白髮。霽後軒蓋繁，南山瑞煙發。嘗憂車馬繁，土薄聞水聲。
至日上公獻壽酒
作者：白敏中（唐）

候曉天門闢，朝天萬國同。瑞雲升觀闕，香氣映華宮。日色臨仙籞，龍顏對昊宮。羽儀瞻百姓，獻壽侍三公。化被君王洽，恩沾草木豐。自欣朝玉座，宴此詠皇風。
賀收復秦原諸州詩
作者：白敏中（唐）

一詔皇城四海頒，醜戎無數束身還。戍樓吹笛人休戰，西邊北塞今無事，為報東南夷與蠻。
句
作者：白敏中（唐）

南浦花臨水，東樓月映風。（鎮劍南，經忠州，尋樂天遺跡作。見《紀事》）
遣興
作者：李敬方（唐）

果窺丹灶鶴，莫羨白頭翁。日月仙壺外，筋骸藥臼中。雲歸無定所，鳥跡不留空。何必勞方寸，嶇崎問遠公。
勸酒
作者：李敬方（唐）

不向花前醉，花應解笑人。只憂連夜雨，又過一年春。日日無窮事，區區有限身。若非杯酒裡，何以寄天真。
近無西耗
作者：李敬方（唐）

遠戎兵壓境，遷客淚橫襟。烽候驚春塞，縲囚困越吟。自憐牛馬走，未識犬羊心。一月無訊息，西看日又沈。
天臺晴望
作者：李敬方（唐）

天臺十二旬，一片雨中春。林果黃梅盡，山苗半夏新。陽烏晴展翅，陰魄夜飛輪。坐冀無雲物，分明見北辰。
聞高侍禦卒貶所
作者：李敬方（唐）

西京高院長，直氣似吾徒。走馬論邊備，飛聲感廟謨。官移人未察，身沒事多符。寂寞他年後，名編野史無。
題黃山湯院
作者：李敬方（唐）

楚鎮惟黃岫，靈泉浴聖源。煎熬何處所，爐炭孰司存。沙暖泉長拂，霜籠水更溫。不疏還自決，雖撓未嘗渾。地啟巖為洞，天開石作盆。常留今日色，不減故年痕。陰焰潛生海，陽光暗燭坤。定應鄰火宅，非獨過焦原。龍訝經冬潤，鶯疑滿穀暄。善烹寒食茗，能變早春園。及物功何大，隨流道益尊。潔齋齊物主，療病奪醫門。外秘千峰秀，旁通百潦奔。禪家休問疾，騷客罷招魂。臥理黔川守，分憂漢主恩。慘傷因有暇，徒禦誡無喧。癢悶頭風切，爬搔臂力煩。披榛通白道，束馬置朱幡。謝屐緣危磴，戎裝逗遠村。慢遊登竹徑，高步入山根。崖巘差行灶，蓬茅過小軒。禦寒增帳幕，甃影盡璵璠。不與華池語，寧將浴室論。洗心過頃刻，浸發迨朝暾。汗洽聊箕踞，支羸暫虎蹲。濯纓閑更入，漱齒渴仍吞。氣燠勝重絸，風和敵一尊。適來還蹭蹬，複出又攀援。形穢忻除垢，神囂喜破昏。明夷徵立象，既濟感文言。已閡眠沙麂，仍妨臥石猿。香驅蒸霧起，煙霿濕雲屯。破險更祠宇，憑高易廟垣。舊基絕仄足，新構忽行鵷。勝地非無棟，征途遽改轅。貪程歸路遠，折政訟庭繁。興往留年月，詩成遺子孫。已鐫東壁石，名姓寄無垠。
太和公主還宮
作者：李敬方（唐）

二紀煙塵外，淒涼轉戰歸。胡笳悲蔡琰，漢使泣明妃。金殿更戎幄，青祛換毳衣。登車隨伴仗，謁廟入中闈。湯沐疏封在，關山故夢非。笑看鴻北向，休詠鵲南飛。宮髻憐新樣，庭柯想舊圍。生還侍兒少，熟識內家稀。鳳去樓扃夜，鸞孤匣掩輝。應憐禁園柳，相見倍依依。
汴河直進船
作者：李敬方（唐）

汴水通淮利最多，生人為害亦相和。東南四十三州地，取盡脂膏是此河。
享太廟樂章
作者：李回（唐）

受天明命，敷佑下土。化時以儉，衛文以武。氛消夷夏，俗臻往古。億萬斯年，形於律呂。
天長路別朱大山路卻寄
作者：李回（唐）

驛騎難隨伴，尋山半憶君。蒼崖殘月路，猶數過溪雲。
寄酬朱大後亭夜坐留別
作者：李回（唐）

十夜郡城宿，苦吟身未閑。那堪西郭別，雪路問青山。
祖龍行
作者：常楚老（唐）

黑雲兵氣射天裂，壯士朝眠夢冤結。祖龍一夜死沙丘，墓接驪山土未幹，瑞光已向芒碭起。陳勝城中鼓三下，
江上蚊子
作者：常楚老（唐）

飄搖挾翅亞紅腹，江邊夜起如雷哭。請問貪婪一點心。臭腐填腹幾多足。越女如花住江曲，嫦娥夜夜凝雙睩。怕君撩亂錦窗中，十軸輕綃圍夜玉。
句
作者：常楚老（唐）

一從黃帝葬橋山，碧落千門鎖元氣。（《天上行》。《詩話總歸》）
九成宮
作者：李甘（唐）

中原無鹿海無波，鳳輦鸞旗出幸多。今日故宮歸寂寞，太平功業在山河。
謁李相不遇
作者：平曾（唐）

老夫三日門前立，珠箔銀屏晝不開。詩卷卻拋書袋裡，正如閑看華山來。
留別薛僕射
作者：平曾（唐）

梯山航海幾崎嶇，來謁金陵薛大夫。毛髮豎時趨劍戟，明日過江風景好，不堪回首望勾吳。
縶白馬詩上薛僕射
作者：平曾（唐）

白馬披鬃練一團，今朝被絆欲行難。雪中放去空留跡，自知毛骨還應異，更請孫陽仔細看。
題所書黃庭經後
作者：景審（唐）

金粉為書重莫過，黃庭舊許右軍多。請看今日酬恩德，何似當年為愛鵝。
句
作者：景審（唐）

暮鴉不噪禁城樹，衙鼓未殘兵衛秋。
行路難二首
作者：高適（唐）

長安少年不少錢，能騎駿馬鳴金鞭。五侯相逢大道邊，安知憔悴讀書者，暮宿靈臺私自憐。君不見富家翁，舊時貧賤誰比數。一朝金多結豪貴，自矜一身忽如此，卻笑傍人獨愁苦。東鄰少年安所如，
秋胡行
作者：高適（唐）

妾本邯鄲未嫁時，容華倚翠人未知。一朝結髮從君子，蕙樓獨臥頻度春，彩閣辭君幾徂暑。三月垂楊蠶未眠，妾家夫婿經離久，寸心誓與長相守。願言行路莫多情，勞心苦力終無恨，所冀君恩即可依。聞說行人已歸止，從來自隱無疑背，直為君情也相會。如何咫尺仍有情，莫道向來不得意，故欲留規誡後人。
古大樑行
作者：高適（唐）

古城莽蒼饒荊榛，驅馬荒城愁殺人。魏王宮觀盡禾黍，軍容帶甲三十萬，國步連營一千里。全盛須臾那可論，暮天搖落傷懷抱，倚劍悲歌對秋草。俠客猶傳朱亥名，年代淒涼不可問，往來唯有水東流。
邯鄲少年行
作者：高適（唐）

邯鄲城南遊俠子，自矜生長邯鄲裡。千場縱博家仍富，未知肝膽向誰是，令人卻憶平原君。君不見今人交態薄，且與少年飲美酒，往來射獵西山頭。
燕歌行
作者：高適（唐）

漢家煙塵在東北，漢將辭家破殘賊。男兒本自重橫行，校尉羽書飛瀚海，單於獵火照狼山。山川蕭條極邊土，大漠窮秋塞草腓，孤城落日鬥兵稀。身當恩遇恆輕敵，少婦城南欲斷腸，徵人薊北空回首。邊庭飄颻那可度，相看白刃血紛紛，死節從來豈顧勳。君不見沙場徵戰苦，
古歌行
作者：高適（唐）

君不見漢家三葉從代至，高皇舊臣多富貴。天子垂衣方晏如，廟堂拱手無餘議。蒼生偃臥休徵戰，
人日寄杜二拾遺
作者：高適（唐）

人日題詩寄草堂，遙憐故人思故鄉。柳條弄色不忍見，今年人日空相憶，明年人日知何處。一臥東山三十春，
九日酬顏少府
作者：高適（唐）

簷前白日應可惜，籬下黃花為誰有。行子迎霜未授衣，縱使登高只斷腸，不如獨坐空搔首。
留別鄭三、韋九兼洛下諸公
作者：高適（唐）

憶昨相逢論久要，顧君哂我輕常調。羈旅雖同白社遊，長歌達者杯中物，大笑前人身後名。幸逢明盛多招隱，犁牛釣竿不復見，縣人邑吏來相邀。遠路鳴蟬秋興發，
送楊山人歸嵩陽
作者：高適（唐）

不到嵩陽動十年，舊時心事已徒然。一二故人不復見，鑿井耕田不我招，知君以此忘帝力。山人好去嵩陽路，
送別
作者：高適（唐）

昨夜離心正鬱陶，三更白露西風高。螢飛木落何淅瀝，攬衣出戶一相送，唯見歸雲縱複橫。
贈別晉三處士
作者：高適（唐）

有人家住清河源，渡河問我遊梁園。手持道經注已畢，知己從來不易知，慕君為人與君好。別時九月桑葉疏，
送渾將軍出塞
作者：高適（唐）

將軍族貴兵且強，漢家已是渾邪王。子孫相承在朝野，銀鞍玉勒繡蝥弧，每逐嫖姚破骨都。李廣從來先將士，城頭畫角三四聲，匣裡寶刀晝夜鳴。意氣能甘萬裡去，塞下應多俠少年，關西不見春楊柳。從軍借問所從誰，
送蔡山人
作者：高適（唐）

東山布衣明古今，自言獨未逢知音。識者閱見一生事，鬥酒相留醉複醒，悲歌數年淚如雨。丈夫遭遇不可知，
封丘作
作者：高適（唐）

我本漁樵孟諸野，一生自是悠悠者。乍可狂歌草澤中，拜迎官長心欲碎，鞭撻黎庶令人悲。歸來向家問妻子，夢想舊山安在哉，為銜君命且遲回。乃知梅福徒為爾，
題李別駕壁
作者：高適（唐）

去鄉不遠逢知己，握手相歡得如此。禮樂遙傳魯伯禽，一生稱意能幾人，今日從君問終始。
寄宿田家
作者：高適（唐）

田家老翁住東陂，說道平生隱在茲。鬢白未曾記日月，牛壯日耕十畝地，人閑常掃一茅茨。客來滿酌清尊酒，村墟日落行人少，醉後無心怯路歧。今夜只應還寄宿，
別韋參軍
作者：高適（唐）

二十解書劍，西遊長安城。舉頭望君門，屈指取公卿。國風沖融邁三五，朝廷歡樂彌寰宇。白璧皆言賜近臣，兔苑為農歲不登，雁池垂釣心長苦。世人遇我同眾人，彈棋擊築白日晚，縱酒高歌楊柳春。歡娛未盡分散去，
送田少府貶蒼梧
作者：高適（唐）

沉吟對遷客，惆悵西南天。昔為一官未得意，遠樹應憐北地春，行人卻羨南歸雁。丈夫窮達未可知，
平臺夜遇李景參有別
作者：高適（唐）

離心忽悵然，策馬對秋天。孟諸薄暮涼風起，歲物蕭條滿路歧，此行浩蕩令人悲。家貧羨爾有微祿，
送郭處士往萊蕪，兼寄苟山人
作者：高適（唐）

君為東蒙客，往來東蒙畔。雲臥臨嶧陽，山行窮日觀。少年詞賦皆可聽，秀眉白麵風清泠。身上未曾染名利，歸見萊蕪九十翁，為論別後長相憶。
賦得還山吟，送沈四山人
作者：高適（唐）

還山吟，天高日暮寒山深，送君還山識君心。人生老大須恣意，看君解作一生事，山間偃仰無不至。石泉淙淙若風雨，桂花松子常滿地。賣藥囊中應有錢，眠時憶問醒時事，夢魂可以相周旋。
崔司錄宅燕大理李卿
作者：高適（唐）

多雨殊未已，秋雲更沉沉。洛陽故人初解印，豁達常推海內賢，殷勤但酌尊中酒。飲醉欲言歸剡溪，
同鮮於洛陽於畢員外宅觀畫馬歌
作者：高適（唐）

知君愛鳴琴，仍好千里馬。永日恆思單父中，主人娛賓畫障開，只言騏驥西極來。半壁䟃𧽼勢不住，始知物妙皆可憐，燕昭市駿豈徒然。縱令剪拂無所用，
同河南李少尹畢員外宅夜飲時洛陽告捷遂作春酒歌
作者：高適（唐）

故人美酒勝濁醪，故人清詞合風騷。長歌滿酌惟吾曹，武侯腰間印如鬥，郎官無事時飲酒。杯中綠蟻吹轉來，賴得飲君春酒數十杯，不然令我愁欲死。
同李九士曹觀壁畫雲作
作者：高適（唐）

始知帝鄉客，能畫蒼梧雲。秋天萬裡一片色，
見薛大臂鷹作
作者：高適（唐）

寒楚十二月，蒼鷹八九毛。寄言燕雀莫相啅，
畫馬篇
作者：高適（唐）

君侯櫪上驄，貌在丹青中。馬毛連錢蹄鐵色，感茲絕代稱妙手，遂令談者不容口。麒麟獨步自可珍，荷君剪拂與君用，一日千里如旋風。
詠馬鞭
作者：高適（唐）

龍竹養根凡幾年，工人截之為長鞭，一節一目皆天然。珠重重，星連連。繞指柔，純金堅。繩不直，規不圓。把向空中捎一聲，良馬有心日馳千。
塞下曲
作者：高適（唐）

君不見芳樹枝，春花落盡蜂不窺。君不見樑上泥，獨宿自然堪下淚，況複時聞鳥夜啼。
漁父歌
作者：高適（唐）

曲岸深潭一山叟，駐眼看鉤不移手。世人慾得知姓名，料得孤舟無定止，日暮持竿何處歸。
詠燈
作者：李昪（唐）

一點分明值萬金，開時惟怕冷風侵。主人若也勤挑撥，敢向尊前不盡心。
遊後湖賞蓮花
作者：李璟（唐）

蓼花蘸水火不滅，水鳥驚魚銀梭投。滿目荷花千萬頃，
保大五年元日大雪同太弟景遂汪王景逷齊王景逵進士李建勳中書徐鉉勤政殿學士張義方登樓賦
作者：李璟（唐）

珠簾高卷莫輕遮，往往相逢隔歲華。春氣昨宵飄律管，坐有賓朋尊有酒，可憐清味屬儂家。
句
作者：李璟（唐）

靈槎思浩蕩，老鶴倚崆峒。蒼苔迷古道，紅葉亂朝霞。棲鳳枝梢猶軟弱，化龍形狀已依稀。
九月十日偶書
作者：李煜（唐）

晚雨秋陰酒乍醒，感時心緒杳難平。黃花冷落不成豔，自從雙鬢斑斑白，不學安仁卻自驚。
秋鶯
作者：李煜（唐）

殘鶯何事不知秋，橫過幽林尚獨遊。老舌百般傾耳聽，莫更留連好歸去，露華淒冷蓼花愁。
病起題山舍壁
作者：李煜（唐）

山舍初成病乍輕，杖藜巾褐稱閒情。爐開小火深回暖，誰能役役塵中累，貪合魚龍構強名。
送鄧王二十弟從益牧宣城
作者：李煜（唐）

且維輕舸更遲遲，別酒重傾惜解攜。浩浪侵愁光蕩漾，咫尺煙江幾多地，不須懷抱重淒淒。
渡中江望石城泣下
作者：李煜（唐）

江南江北舊家鄉，三十年來夢一場。吳苑宮闈今冷落，兄弟四人三百口，不堪閑坐細思量。
挽辭
作者：李煜（唐）

珠碎眼前珍，花凋世外春。未銷心裡恨，又失掌中身。玉笥猶殘藥，香奩已染塵。前哀將後感，無淚可沾巾。豔質同芳樹，浮危道略同。正悲春落實，又苦雨傷叢。穠麗今何在，飄零事已空。沉沉無問處，千載謝東風。
悼詩
作者：李煜（唐）

永念難消釋，孤懷痛自嗟。雨深秋寂莫，愁引病增加。咽絕風前思，昏矇眼上花。空王應念我，窮子正迷家。
感懷
作者：李煜（唐）

又見桐花發舊枝，一樓煙雨暮淒淒。憑闌惆悵人誰會，不覺潸然淚眼低。層城無複見嬌姿，佳節纏哀不自持。空有當年舊煙月，芙蓉城上哭蛾眉。
梅花
作者：李煜（唐）

殷勤移植地，曲檻小欄邊。共約重芳日，還憂不盛妍。阻風開步障，乘月溉寒泉。誰料花前後，蛾眉卻不全。失卻煙花主，東君自不知。清香更何用，猶發去年枝。
書靈筵手巾
作者：李煜（唐）

浮生共憔悴，壯歲失嬋娟。汗手遺香漬，痕眉染黛煙。
書琵琶背
作者：李煜（唐）

侁自肩如削，難勝數縷絛。天香留鳳尾，餘暖在檀槽。
病中感懷
作者：李煜（唐）

憔悴年來甚，蕭條益自傷。風威侵病骨，雨氣咽愁腸。夜鼎唯煎藥，朝髭半染霜。前緣竟何似，誰與問空王。
病中書事
作者：李煜（唐）

病身堅固道情深，宴坐清香思自任。月照靜居唯搗藥，賴問空門知氣味，不然煩惱萬塗侵。
賜宮人慶奴
作者：李煜（唐）

風情漸老見春羞，到處消魂感舊遊。多謝長條似相識，強垂煙態拂人頭。
題金樓子後
作者：李煜（唐）

牙籤萬軸裹紅綃，王粲書同付火燒。不於祖龍留面目，遺篇那得到今朝。
句
作者：李煜（唐）

迢迢牽牛星，杳在河之陽。粲粲黃姑女，耿耿遙相望。鶯狂應有恨，蝶舞已無多。揖讓月在手，動搖風滿懷。病態如衰弱，厭厭向五年。衰顏一病難牽複，曉殿君臨頗自羞。冷笑秦皇經遠略，靜憐姬滿苦時巡。鬢從今日添新白，菊是去年依舊黃。萬古到頭歸一死，醉鄉葬地有高原。人生不滿百，剛作千年畫。日映仙雲薄，秋高天碧深。烏照始潛輝，龍燭便爭秉。凝珠滿露枝。遊颺日已西，肅穆寒初至。九重開扇鵠，四牖炳燈魚。羽觴無算酌。傾碗更為壽，深卮遞酬賓。
薔薇詩一首十八韻呈東海侍郎徐鉉
作者：李從善（唐）

綠影覆幽池，芳菲四月時。管絃朝夕興，組繡百千枝。盛引牆看遍，高煩架屢移。露輕濡彩筆，蜂誤拂吟髭。日照玲瓏幔，風搖翡翠帷。早紅飄蘚地，狂蔓掛蛛絲。嫩刺牽衣細，新條窣草垂。晚香難暫舍，嬌自態相窺。深淺分前後，榮華互盛衰。尊前留客久，月下欲歸遲。何處繁臨砌，誰家密映籬。絳羅房燦爛，碧玉葉參差。分得殷勤種，開來遠近知。晶熒歌袖袂，柔弱舞腰支。膏麝誰將比，庭萱自合嗤。勻妝低水鑒，泣淚滴煙rG。畫擬憑梁廣，名宜亞楚姬。寄君十八韻，思拙愧新奇。
觀棋
作者：李從謙（唐）

竹林二君子，盡日竟沉吟。相對終無語，爭先各有心。恃強斯有失，守分固無侵。若算機籌處，滄滄海未深。
贈別唐太師道襲
作者：李建（唐）

丱歲便將為肘腋，二紀何曾離一日。更深猶尚立案前，褒斜舊地委勳賢，從此生靈永泰息。
幸秦川上梓潼山
作者：李衍（唐）

喬巖簇冷煙，幽徑上寒天。下瞰峨眉嶺，上窺華嶽巔。驅馳非取樂，按幸為憂邊。此去如登陟，歌樓路幾千。
題劍門
作者：李衍（唐）

緩轡逾雙劍，行行躡石稜。作千尋壁壘，為萬祀依憑。道德雖無取，江山粗可矜。回看城闕路，雲疊樹層層。
過白衛嶺和韓昭
作者：李衍（唐）

先朝神武力開邊，畫斷封疆四五千。前望隴山屯劍戟，想到隗宮尋勝處，正應鶯語暮春天。
宮詞
作者：李衍（唐）

輝輝赫赫浮玉雲，宣華池上月華新。月華如水浸宮殿，有酒不醉真痴人。
醉妝詞
作者：李衍（唐）

者邊走，那邊走，只是尋花柳。那邊走，者邊走，莫厭金盃酒。
句
作者：李衍（唐）

不緣朝闕去，好此結茅廬。
巡衣錦軍制還鄉歌
作者：錢鏐（唐）

三節還鄉兮掛錦衣，碧天朗朗兮愛日暉。功成道上兮列旌旗，父老遠來兮相追隨。家山鄉眷兮會時稀，今朝設宴兮觥散飛。鬥牛無孛兮民無欺，吳越一王兮駟馬歸。
沒了期歌
作者：錢鏐（唐）

沒了期，沒了期，營基才了又倉基。沒了期，沒了期，春衣才了又冬衣。
句
作者：錢鏐（唐）

須將一片地，付與有心人。黃河信有澄清日，後代應難繼此才。傳語龍王並水府，錢塘借與築錢城。
宮中作
作者：錢俶（唐）

廊廡周遭翠幕遮，禁林深處絕喧嘩。界開日影憐窗紙，謝公未是深沉量，猶把輸贏局上誇。
避暑摩訶池上作
作者：孟昶（唐）

冰肌玉骨清無汗，水殿風來暗香暖。簾開明月獨窺人，屈指西風幾時來，只恐流年暗中換。
批葉翹諫書紙尾
作者：王繼鵬（唐）

春色曾看紫陌頭，亂紅飛盡不禁愁。人情自厭芳華歇，一葉隨風落禦溝。
狂題十八首
作者：司空圖（唐）

莫恨艱危日日多，時情其奈幸門何。貔貅睡穩蛟龍渴，猶把燒殘朽鐵磨。別鶴淒涼指法存，戴逵能恥近王門。世間第一風流事，借得王公玉枕痕。交疏自古戒言深，肝膽徒傾致鑠金。不是史遷書與說，誰知孤負李陵心。南華落筆似荒唐，若肯經綸亦不狂。偶作客星侵帝座，卻應虛薄是嚴光。不勞世路更相猜，忍到須休惜得材。幾度懶乘風水便，拗船折舵恐難回。由來相愛只詩僧，怪石長松自得朋。卻怕他生還識字，依前日下作孤燈。老禪乘仗莫過身，遠岫孤雲見亦頻。應是佛邊猶怕鬧，信緣須作且閒人。止竟閒人不愛閑，只偷無事閉柴關。轟霆攪破蛟龍窟，也被狂風卷出山。地下修文著作郎，生前饑處倒空牆。何如神爽騎星去，猶自研幾助玉皇。雨洗芭蕉葉上詩，獨來憑檻晚晴時。故園雖恨風荷膩，新句閑題亦滿池。初時拄杖向鄰村，漸到清明亦杜門。三十年來辭病表，今朝臥病感皇恩。來時雖恨失青氈，自見芭蕉幾十篇。應是阿劉還宿債，剩拚才思折供錢。芭蕉叢畔碧嬋娟，免更悠悠擾蜀川。應到去時題不盡，不勞分寄校書箋。自傷衰病漸難平，永夜禪床雨滴聲。聞道虎瘡仍帶鏃，吼來和痛亦橫行。昨日流鶯今日蟬，起來又是夕陽天。六龍飛轡長相窘，更忍乘危自著鞭。有是有非還有慮，無心無跡亦無猜。不平便激風波險，莫向安時稔禍胎。十年三署讓官頻，認得無才又索身。莫道太行同一路，大都安穩屬閒人。曾聞劫火到蓬壺，縮盡鼇頭海亦枯。今日家山同此恨，人歸未得鶴歸無。
遊仙二首
作者：司空圖（唐）

蛾眉新畫覺嬋娟，鬥走將花阿母邊。仙曲教成慵不理，玉階相簇打金錢。劉郎相約事難諧，雨散雲飛自此乖。月姊殷勤留不住，碧空遺下水精釵。
漫書五首
作者：司空圖（唐）

長擬求閑未得閒，又勞行役出秦關。逢人漸覺鄉音異，卻恨鶯聲似故山。溪邊隨事有桑麻，盡日山程十數家。莫怪行人頻悵望，杜鵑不是故鄉花。海上昔聞麋愛鶴，山中今日鹿憎龜。愛憎止竟須關分，莫把微才望所知。世路快心無好事，恩門嘉話合書紳。神藏鬼伏能千變，亦勝忘機避要津。四翁識勢保安閒，須為生靈暫出山。一種老人能算度，磻溪心跡愧商顏。
偶詩五首
作者：司空圖（唐）

閑韻雖高不衒才，偶拋猿鳥乍歸來。夕陽照個新紅葉，似要題詩落硯臺。芙蓉騷客空留怨，芍藥詩家只寄情。誰似天才李山甫，牡丹屬思亦縱橫。賢豪出處盡沉吟，白日高懸只照心。一掬信陵墳上土，便如碣石累千金。聲貌由來固絕倫，今朝共許佔殘春。當歌莫怪頻垂淚，得地翻慚早失身。中宵茶鼎沸時驚，正是寒窗竹雪明。甘得寂寥能到老，一生心地亦應平。
雜題二首
作者：司空圖（唐）

先知左袒始同行，須待龍樓羽翼成。若使只憑三傑力，猶應漢鼎一毫輕。魚在枯池鳥在林，四時無奈雪霜侵。若教激勸由真宰，亦獎青松徑寸心。
光化踏青有感
作者：司空圖（唐）

引得車回莫認恩，卻成寂寞與誰論。到頭不是君王意，羞插垂楊更傍門。
醜年冬
作者：司空圖（唐）

醉日昔聞都下酒，何如今喜折新茶。不堪病渴仍多慮，好向灉湖便出家。
白菊三首
作者：司空圖（唐）

人間萬恨已難平，栽得垂楊更系情。猶喜閏前霜未下，菊邊依舊舞身輕。莫惜西風又起來，猶能婀娜傍池臺。不辭暫被霜寒挫，舞袖招香即卻回。為報繁霜且莫催，窮秋須到自低垂。橫拖長袖招人別，只待春風卻舞來。
扇
作者：司空圖（唐）

珍重逢秋莫棄捐，依依只仰故人憐。有時池上遮殘日，承得霜林幾個蟬。
修史亭三首
作者：司空圖（唐）

山前鄰叟去紛紛，獨強衰羸愛杜門。漸覺一家看冷落，地爐生火自溫存。甘心七十且酣歌，自算平生幸已多。不似香山白居士，晚將心地著禪魔。烏紗巾上是青天，檢束酬知四十年。誰料平生臂鷹手，挑燈自送佛前錢。
力疾山下吳村看杏花十九首
作者：司空圖（唐）

春來漸覺一川明，馬上繁花作陣迎。掉臂只將詩酒敵，不勞金鼓助橫行。閶闔曾排捧禦爐，猶看曉月認金鋪。羸形不畫淩煙閣，只為微才激壯圖。鏡留雪鬢暖消無，春到梨花日又晡。移取扶桑階下種，年年看長礙金烏。折來未盡不須休，年少爭來莫與留。更願狂風知我意，一時吹向海西頭。才情百巧鬥風光，卻笑雕花刻葉忙。熨帖新巾來與裹，猶看騰踏少年場。浮世榮枯總不知，且憂花陣被風欺。儂家自有麒麟閣，第一功名只賞詩。白衫裁袖本教寬，朱紫由來亦一般。王老小兒吹笛看，我儂試舞爾儂看。單床薄被又羈棲，待到花開亦甚迷。若道折多還有罪，只應鶯囀是金雞。近來桃李半燒枯，歸臥鄉園只老夫。莫算明年人在否，不知花得更開無。漢王何事損精神，花滿深宮不見春。穠豔三千臨粉鏡，獨悲掩面李夫人。能豔能芳自一家，勝鸞勝鳳勝煙霞。客來須共醒醒看，碾盡明昌幾角茶。造化無端欲自神，裁紅剪翠為新春。不如分減閒心力，更助英豪濟活人。徘徊自勸莫沾纓，分付年年穀口鶯。卻賴無情容易別，有情早個不勝情。閒步偏宜舞袖迎，春光何事獨無情。垂楊合是詩家物，只愛敷溪道北生。亦知王大是昌齡，杜二其如律韻清。還有酸寒堪笑處，擬誇朱紱更崢嶸。潘郎愛說是詩家，枉佔河陽一縣花。千載幾人搜警句，補方金字愛晴霞。行樂溪邊步轉遲，出山漸減探花期。去年四度今三度，恐到憑人折去時。此身衰病轉堪嗟，長忍春寒獨惜花。更恨新詩無紙寫，蜀箋堆積是誰家。昨日黃昏始看回，夢中相約又銜杯。起來聞道風飄卻，猶擬教人掃取來。
少儀
作者：司空圖（唐）

昨日登班綴柏臺，更慚起草屬微才。錦窠不是尋常錦，兼向丘遲奪得來。
重陽四首
作者：司空圖（唐）

簷前減燕菊添芳，燕盡庭前菊又荒。老大比他年少少，每逢佳節更悲涼。雨寒莫待菊花催，須怕晴空暖並開。開卻一枝開卻盡，且隨幽蝶更徘徊。青娥懶唱無衣換，黃菊新開乞酒難。長有長亭惆悵事，隔河更得對憑欄。白髮怕寒梳更懶，黃花晴日照初開。籬頭應是蝶相報，已被鄰家攜酒來。
長命縷
作者：司空圖（唐）

他鄉處處堪悲事，殘照依依惜別天。此去知名長命縷，殷勤為我唱花前。
柏東
作者：司空圖（唐）

冥得機心豈在僧，柏東閒步愛騰騰。免教世路人相忌，逢著村醪亦不憎。
歌者十二首
作者：司空圖（唐）

追逐翻嫌傍管絃，金釵擊節自當筵。風霜一夜燕鴻斷，唱作江南袚禊天。玉樹花飄鳳失棲，一聲初壓管絃低。清回煩暑成瀟灑，豔逐寒雲變慘淒。十斛明珠亦易拚，欲兼人藝古來難。五雲合是新聲染，熔作瓊漿灑露盤。不似新聲唱亦新，旋調玉管旋生春。愁腸隔斷珠簾外，只為今宵共聽人。十年逃難別雲林，暫輟狂歌且聽琴。轉覺淡交言有味，此聲知是古人心。五柳先生自識微，無言共笑手空揮。胸中免被風波撓，肯為螳螂動殺機。風霜寒水旅人心，幾處笙歌繡戶深。分泊一場雲散後，未勝初夜便聽琴。自憐眼暗難求藥，莫恨花繁便有風。桃李更開須強看，明年兼恐聽歌聾。白雲深處寄生涯，歲暮生情賴此花。蜂蝶繞來忙繞袖，似知教折送鄰家。重九仍重歲漸闌，強開病眼更登攀。年年認得酣歌處，猶恐招魂葬故山。繞壁依稀認寫真，更須粉繪飾羸身。淒涼不道身無壽，九日還無舊會人。鶴氅花香搭槿籬，枕前蛩迸酒醒時。夕陽似照陶家菊，黃蝶無窮壓故枝。
題裴晉公華嶽廟題名
作者：司空圖（唐）

嶽前大隊赴淮西，從此中原息鼓鼙。石闕莫教苔蘚上，分明認取晉公題。
楊柳枝壽杯詞十八首
作者：司空圖（唐）

樂府翻來佔太平，風光無處不含情。千門萬戶喧歌吹，富貴人間只此聲。撼晚梳空不自持，與君同折上樓時。春風還有常情處，系得人心免別離。灞亭東去徹隋堤，贈別何須醉似泥。萬裡往來無一事，便帆輕拂亂鶯啼。臺城細仗曉初移，詔賜千官禊飲時。綠帳遠籠清佩響，更曛晴日上龍旗。桃源仙子不須誇，聞道惟栽一片花。何似浣紗溪畔住，綠陰相間兩三家。偶然樓上卷珠簾，往往長條拂枕函。恰值小娥初學舞，擬偷金縷押春衫。池邊影動散鴛鴦，更引微風亂繡床。直待玉窗塵不起，始應金雁得成行。稻畦分影向江村，憔悴經霜只半存。昨日流鶯今不見，亂螢飛出照黃昏。客淚休沾漢水濱，舞腰羞殺漢宮人。狂風更與回煙帚，掃盡繁花獨佔春。遊人莫歎易凋衰，長樂榮枯自有期。看取明年春意動，更於何處最先知。昔年行樂及芳時，一上丹梯桂一枝。笑問江頭醉公子，饒君滿把麴塵絲。渡頭殘照一行新，獨自依依向北人。莫恨鄉程千里遠，眼中從此故鄉春。絮惹輕枝雪未飄，小溪煙束帶危橋。鄰家女伴頻攀折，不覺回身罥翠翹。處處縈空百萬枝，一枝枝好更題詩。隔城遠岫招行客，便與朱樓當酒旗。錦城分得映金溝，兩岸年年引勝遊。若似松篁須帶雪，人間何處認風流。日暖津頭絮已飛，看看還是送君歸。莫言萬緒牽愁思，緝取長繩系落暉。大堤時節近清明，霞襯煙籠繞郡城。好是梨花相映處，更勝松雪日初晴。聖主千年樂未央，禦溝金翠滿垂楊。年年織作昇平字，高映南山獻壽觴。
山鵲
作者：司空圖（唐）

多驚本為好毛衣，只賴人憐始卻歸。眾鳥自知顏色減，妒他偏向眼前飛。
李居士
作者：司空圖（唐）

高風只在五峰前，應是精靈降作賢。萬裡無雲惟一鶴，鄉中同看卻昇天。
杏花
作者：司空圖（唐）

詩家偏為此傷情，品韻由來莫與爭。解笑亦應兼解語，只應慵語倩鶯聲。
白菊三首
作者：司空圖（唐）

不疑陶令是狂生，作賦其如有定情。猶勝江南隱居士，詩魔終嫋負孤名。自古詩人少顯榮，逃名何用更題名。詩中有慮猶須戒，莫向詩中著不平。登高可羨少年場，白菊堆邊鬢似霜。益算更希沾上藥，今朝第七十重陽。
聽雨
作者：司空圖（唐）

半夜思家睡裡愁，雨聲落落屋簷頭。照泥星出依前黑，淹爛庭花不肯休。
楊柳枝二首
作者：司空圖（唐）

陶家五柳簇衡門，還有高情愛此君。何處更添詩境好，新蟬欹枕每先聞。數枝珍重蘸滄浪，無限塵心暫免忙。煩暑若和煙露裛，便同佛手灑清涼。
修史亭二首
作者：司空圖（唐）

少年已慣擲年光，時節催驅獨不忙。今日無疑亦無病，前程無事擾醫王。籬落輕寒整頓新，雪晴步屣會諸鄰。自從南至歌風頂，始見人煙外有人。
漫書
作者：司空圖（唐）

樂退安貧知是分，成家報國亦何慚。到還僧院心期在，瑟瑟澄鮮百丈潭。
雜題二首
作者：司空圖（唐）

棋局長攜上釣船，殺中棋殺勝絲牽。洪爐任鑄千鈞鼎，只在磻溪一縷懸。曉鏡高窗氣象深，自憐清格笑塵心。世間不為蛾眉誤，海上方應鶴背吟。
題休休亭
作者：司空圖（唐）

咄，諾，休休休，莫莫莫，伎兩雖多性靈惡，若曰爾何能，答言耐辱莫。
馮燕歌
作者：司空圖（唐）

魏中義士有馮燕，遊俠幽並最少年。避仇偶作滑臺客，兩面高樓語笑聲，指點行人情暗結。擲果潘郎誰不慕，馮生敲鐙袖籠鞭，半拂垂楊半惹煙。樹間春鳥知人意，梁間客燕正相欺，屋上鳴鳩空自鬥。嬰歸醉臥非仇汝，誰言狼戾心能忍，待我情深情不隱。回身本謂取巾難，爾能負彼必相負，假手他人複在誰？窗間紅豔猶可掬，鳳凰釵碎各分飛，怨魄嬌魂何處追，淩波如喚遊金穀，誣執張嬰不自明，貴免生前遭考捶。官將赴市擁紅塵，初聞僚吏翻疑歎，呵叱風狂詞不變。縲囚解縛猶自疑，已為不平能割愛，更將身命救深冤。白馬賢侯賈相公，黃河東注無時歇，注盡波瀾名不滅。為感詞人沈下賢，鑄作金燕香作堆，焚香酬酒聽歌來。
寄薛起居
作者：司空圖（唐）

小域新銜賀聖朝，亦知蹇分巧難拋。粗才自合無岐路，不破工夫漫解嘲。
月下留丹灶
作者：司空圖（唐）

月下留丹灶，壇邊樹羽衣。異香人不覺，殘夜鶴分飛。朝會初元盛，蓬瀛舊侶稀。瑤函真跡在，妖魅敢揚威。
元日
作者：司空圖（唐）

甲子今重數，生涯只自憐。殷勤元日日，欹午又明年。
洛陽詠古
作者：司空圖（唐）

石勒童年有戰機，洛陽長嘯倚門時。晉朝不是王夷甫，大智何由得預知。
詩品二十四則：雄渾
作者：司空圖（唐）

大用外腓，真體內充。返虛入渾，積健為雄。具備萬物，橫絕太空。荒荒油雲，寥寥長風。超以象外，得其環中。持之匪強，來之無窮。
詩品二十四則：沖淡
作者：司空圖（唐）

素處以默，妙機其微。飲之太和，獨鶴與飛。猶之惠風，苒苒在衣。閱音修篁，美曰載歸。遇之匪深，即之愈稀。脫有形似，握手已違。
詩品二十四則：纖穠
作者：司空圖（唐）

采采流水，蓬蓬遠春。窈窕深谷，時見美人。碧桃滿樹，風日水濱。柳陰路曲，流鶯比鄰。乘之愈往，識之愈真。如將不盡，與古為新。
詩品二十四則：沉著
作者：司空圖（唐）

綠杉野屋，落日氣清。脫巾獨步，時聞鳥聲。鴻雁不來，之子遠行。所思不遠，若為平生。海風碧雲，夜渚月明。如有佳語，大河前橫。
詩品二十四則：高古
作者：司空圖（唐）

畸人乘真，手把芙蓉。泛彼浩劫，窅然空縱。月出東鬥，好風相從。太華夜碧，人聞清鐘。虛佇神素，脫然畦封。黃唐在獨，落落玄宗。
詩品二十四則：典雅
作者：司空圖（唐）

玉壺買春，賞雨茆屋。坐中佳士，左右修竹。白雲初晴，幽鳥相逐。眠琴綠陰，上有飛瀑。落花無言，人淡如菊。書之歲華，其曰可讀。
詩品二十四則：洗煉
作者：司空圖（唐）

猶礦出金，如鉛出銀。超心煉冶，絕愛緇磷。空潭瀉春，古鏡照神。體素儲潔，乘月返真。載瞻星辰，載歌幽人。流水今日，明月前身。
詩品二十四則：勁健
作者：司空圖（唐）

行神如空，行氣如虹。巫峽千尋，走雲連風。飲真茹強，蓄素守中。喻彼行健，是謂存雄。天地與立，神化攸同。期之以實，禦之以終。
詩品二十四則：綺麗
作者：司空圖（唐）

神存富貴，始輕黃金。濃盡必枯，淺者屢深。露餘山青，紅杏在林。月明華屋，畫橋碧陰。金尊酒滿，共客彈琴。取之自足，良殫美襟。
詩品二十四則：自然
作者：司空圖（唐）

俯拾即是，不取諸鄰。俱道適往，著手成春。如逢花開，如瞻歲新。真予不奪，強得易貧。幽人空山，過水採蘋。薄言情晤，悠悠天鈞。
詩品二十四則：含蓄
作者：司空圖（唐）

不著一字，盡得風流。語不涉難，已不堪憂。是有真宰，與之沈浮。如淥滿酒，花時返秋。悠悠空塵，忽忽海漚。淺深聚散，萬取一收。
詩品二十四則：豪放
作者：司空圖（唐）

觀花匪禁，吞吐大荒。由道返氣，處得以狂。天風浪浪，海山蒼蒼。真力彌滿，永珍在旁。前招三辰，後引鳳凰。曉策六鼇，濯足扶桑。
詩品二十四則：精神
作者：司空圖（唐）

欲返不盡，相期與來。明漪絕底，奇花初胎。青春鸚鵡，楊柳池臺。碧山人來，清酒滿杯。生氣遠出，不著死灰。妙造自然，伊誰與裁？
詩品二十四則：縝密
作者：司空圖（唐）

是有真跡，如不可知。意象欲生，造化已奇。水流花開，清露未晞。要路愈遠，幽行為遲。語不欲犯，思不欲痴。猶春於綠，明月雪時。
詩品二十四則：疏野
作者：司空圖（唐）

惟性所宅，真取弗羈。拾物自富，與率為期。築屋松下，脫帽看詩。但知旦暮，不辨何時。倘然適意，豈必有為。若其天放，如是得之。
詩品二十四則：清奇
作者：司空圖（唐）

娟娟群松，下有漪流。晴雪滿汀，隔溪漁舟。可人如玉，步屟尋幽。載行載止，空碧悠悠。神出古異，淡不可收。如月之曙，如氣之秋。
詩品二十四則：委曲
作者：司空圖（唐）

登彼太行，翠繞羊腸。杳靄流玉，悠悠花香。力之於時，聲之於羌。似往已回，如幽匪藏。水理漩洑，鵬風翱翔。道不自器，與之圓方。
詩品二十四則：實境
作者：司空圖（唐）

取語甚直，計思匪深。忽逢幽人，如見道心。晴澗之曲，碧松之陰。一客荷樵，一客聽琴。情性所至，妙不自尋。遇之自天，冷然希音。
詩品二十四則：悲慨
作者：司空圖（唐）

大風卷水，林木為摧。意苦若死，招憩不來。百歲如流，富貴冷灰。大道日往，若為雄才。壯士拂劍，浩然彌哀。蕭蕭落葉，漏雨蒼苔。
詩品二十四則：形容
作者：司空圖（唐）

絕佇靈素，少回清真。如覓水影，如寫陽春。風雲變態，花草精神。海之波瀾，山之嶙峋。俱似大道，妙契同塵。離形得似，庶幾斯人。
詩品二十四則：超詣
作者：司空圖（唐）

匪神之靈，匪機之微。如將白雲，清風與歸。遠引若至，臨之已非。少有道契，終與俗違。亂山高木，碧苔芳暉。誦之思之，其聲愈稀。
詩品二十四則：飄逸
作者：司空圖（唐）

落落欲往，矯矯不群。緱山之鶴，華頂之雲。高人畫中，令色絪縕。禦風蓬葉，泛彼無垠。如不可執，如將有聞。識者已領，期之愈分。
詩品二十四則：曠達
作者：司空圖（唐）

生者百歲，相去幾何？歡樂苦短，憂愁實多。何如尊酒，日往煙蘿。花覆茆簷，疏雨相過。倒酒既盡，杖藜行過。孰不有古，南山峨峨。
詩品二十四則：流動
作者：司空圖（唐）

若納水輨，如轉丸珠。夫豈可道，假體遺愚。荒荒坤軸，悠悠天樞。載要其端，載同其符。超超神明，返返冥無。來往千載，是之謂乎。
句
作者：司空圖（唐）

忍事敵災星。物望傾心久，兇渠破膽頻。（《詠房太尉》。自注：初管建親王分鎮天下議，明皇從之，肅宗以是疑管，受讒廢。先是祿山見分鎮詔書，附膺歎曰：「吾不得天下矣！」）鼎飫和方濟，臺階潤欲平。。夜短猿悲減，風和鵲喜虛。驊騮思故第，鸚鵡失佳人。鯨鯢人海涸，魑魅棘林幽。棋聲花院閉，幡影石壇高。地涼清鶴夢，林靜肅僧儀。晚妝留拜月，春睡更生香。隔穀見雞犬，山苗接楚田。人家寒食月，花影午時天。官路好禽聲，軒車駐晚程。南樓山最秀，北路邑偏清。多病形容五十三，誰憐借笏趁朝參。（華下乞歸，十年太華無知己，只得虛中兩首詩。（王禹偁雲：人多以四皓、二疏目圖，惟僧虛中贈圖詩雲：道裝汀鶴識，有時看禦劄，特地掛朝衣。言其尊戴存誠，非邀君也。故圖詩云雲，言得其意趣）看師逸跡兩師宜，高適歌行李白詩。（贈z6光，
奉和中書舍人賈至早朝大明宮
作者：岑參（唐）

雞鳴紫陌曙光寒，鶯囀皇州春色闌。金闕曉鐘開萬戶，獨有鳳凰池上客，陽春一曲和皆難。
和祠部王員外雪後早朝即事
作者：岑參（唐）

長安雪後似春歸，積素凝華連曙暉。色借玉珂迷曉騎，聞道仙郎歌白雪，由來此曲和人稀。
奉和相公發益昌
作者：岑參（唐）

相國臨戎別帝京，擁麾持節遠橫行。朝登劍閣雲隨馬，暫到蜀城應計日，須知明主待持衡。
秋夕讀書幽興，獻兵部李侍郎
作者：岑參（唐）

年紀蹉跎四十強，自憐頭白始為郎。雨滋苔蘚侵階綠，覽卷試穿鄰舍壁，明燈何惜借餘光。
使君席夜送嚴河南赴長水
作者：岑參（唐）

嬌歌急管雜青絲，銀燭金盃映翠眉。使君地主能相送，寄聲報爾山翁道，今日河南勝昔時。
暮春虢州東亭送李司馬歸扶風別廬
作者：岑參（唐）

柳嚲鶯嬌花複殷，紅亭綠酒送君還。到來函穀愁中月，西望鄉關腸欲斷，對君衫袖淚痕斑。
九日使君席奉餞衛中丞赴長水
作者：岑參（唐）

節使橫行西出師，鳴弓擐甲羽林兒。臺上霜風淩草木，為報使君多泛菊，更將弦管醉東籬。
西掖省即事
作者：岑參（唐）

西掖重雲開曙暉，北山疏雨點朝衣。千門柳色連青瑣，官拙自悲頭白盡，不如巖下偃荊扉。
首春渭西郊行，呈藍田張二主簿
作者：岑參（唐）

回風度雨渭城西，細草新花踏作泥。秦女峰頭雪未盡，聞道輞川多勝事，玉壺春酒正堪攜。
赴嘉州過城固縣，尋永安超禪師房
作者：岑參（唐）

滿寺枇杷冬著花，老僧相見具袈裟。漢王城北雪初霽，豈料巴川多勝事，為君書此報京華。
酬暢當嵩山尋麻道士見寄
作者：岑參（唐）

聞逐樵夫閑看棋，忽逢人世是秦時。開雲種玉嫌山淺，煩君遠示青囊錄，願得相從一問師。
和刑部成員外秋夜寓直寄臺省知己
作者：岑參（唐）

列宿光三署，仙郎直五宵。時衣天子賜，廚膳大官調。長樂鐘應近，明光漏不遙。黃門持被覆，侍女捧香燒。筆為題詩點，燈緣起草挑。竹喧交砌葉，柳嚲拂窗條。粉署榮新命，霜臺憶舊僚。名香播蘭蕙，重價蘊瓊瑤。擊水翻滄海，摶風透赤霄。微才喜同舍，何幸忽聞韶。
送盧郎中除杭州赴任
作者：岑參（唐）

罷起郎官草，初分刺史符。海雲迎過楚，江月引歸吳。城底濤聲震，樓端蜃氣孤。千家窺驛舫，五馬飲春湖。柳色供詩用，鶯聲送酒須。知君望鄉處，枉道上姑蘇。
奉送李賓客荊南迎親
作者：岑參（唐）

迎親辭舊苑，恩詔下儲闈。昨見雙魚去，今看駟馬歸。驛帆湘水闊，客舍楚山稀。手把黃香扇，身披萊子衣。鵲隨金印喜，烏傍板輿飛。勝作東徵賦，還家滿路輝。
送嚴維下第還江東
作者：岑參（唐）

勿歎今不第，似君殊未遲。且歸滄洲去，相送青門時。望鳥指鄉遠，問人愁路疑。敝裘沾暮雪，歸棹帶流澌。嚴子灘複在，謝公文可追。江皋如有信，莫不寄新詩。
六月三十日水亭送華陰王少府還縣
作者：岑參（唐）

亭晚人將別，池涼酒未酣。關門勞夕夢，仙掌引歸驂。荷葉藏魚艇，藤花罥客簪。殘雲收夏暑，新雨帶秋嵐。失路情無適，離懷思不堪。賴茲庭戶裡，別有小江潭。
餞王岑判官赴襄陽道
作者：岑參（唐）

故人漢陽使，走馬向南荊。不厭楚山路，只憐襄水清。津頭習氏宅，江上夫人城。夜入橘花宿，朝穿桐葉行。害群應自懾，持法固須平。暫得青門醉，斜光速去程。
送薛弁歸河東
作者：岑參（唐）

薛侯故鄉處，五老峰西頭。歸路秦樹滅，到鄉河水流。看君馬首去，滿耳蟬聲愁。獻賦今未售，讀書凡幾秋。應過伯夷廟，為上關城樓。樓上能相憶，西南指雍州。
送薛播擢第歸河東
作者：岑參（唐）

歸去新戰勝，盛名人共聞。鄉連渭川樹，家近條山雲。夫子能好學，聖朝全用文。弟兄負世譽，詞賦超人群。雨氣醒別酒，城陰低暮曛。遙知出關後，更有一終軍。
送陶銑棄舉荊南覲省
作者：岑參（唐）

明時不愛璧，浪跡東南遊。何必世人識，知君輕五侯。採蘭度漢水，問絹過荊州。異國有歸興，去鄉無客愁。天寒楚塞雨，月淨襄陽秋。坐見吾道遠，令人看白頭。
送史司馬赴崔相公幕
作者：岑參（唐）

崢嶸丞相府，清切鳳凰池。羨爾瑤臺鶴，高棲瓊樹枝。歸飛晴日好，吟弄惠風吹。正有乘軒樂，初當學舞時。珍禽在羅網，微命若遊絲。願託周南羽，相銜溪水湄。
送嚴黃門拜御史大夫再鎮蜀川兼覲省
作者：岑參（唐）

授鉞辭金殿，承恩戀玉墀。登壇漢主用，講德蜀人思。副相韓安國，黃門向子期。刀州重入夢，劍閣再題詞。春草連青綬，晴花間赤旗。山鶯朝送酒，江月夜供詩。許國分憂日，榮親色養時。蒼生望已久，來去不應遲。
送郭僕射節制劍南
作者：岑參（唐）

鐵馬擐紅纓，幡旗出禁城。明王親授鉞，丞相欲專徵。玉饌天廚送，金盃禦酒傾。劍門乘嶮過，閣道踏空行。山鳥驚吹笛，江猿看洗兵。曉雲隨去陣，夜月逐行營。南仲今時往，西戎計日平。將心感知己，萬裡寄懸旌。
早秋與諸子登虢州西亭觀眺
作者：岑參（唐）

亭高出鳥外，客到與雲齊。樹點千家小，天圍萬嶺低。殘虹掛陝北，急雨過關西。酒榼緣青壁，瓜田傍綠溪。微官何足道，愛客且相攜。唯有鄉園處，依依望不迷。
佐郡思舊遊
作者：岑參（唐）

幸得趨紫殿，卻憶侍丹墀。史筆眾推直，諫書人莫窺。平生恆自負，垂老此安卑。同類皆先達，非才獨後時。庭槐宿鳥亂，階草夜蟲悲。白髮今無數，青雲未有期。
滅胡曲
作者：岑參（唐）

都護新滅胡，士馬氣亦粗。蕭條虜塵淨，突兀天山孤。
尚書念舊，垂賜袍衣，率題絕句獻上，以申感謝
作者：岑參（唐）

富貴情還在，相逢豈間然。綈袍更有贈，猶荷故人憐。
憶長安曲二章寄龐cc
作者：岑參（唐）

東望望長安，正值日初出。長安不可見，喜見長安日。長安何處在，只在馬蹄下。明日歸長安，為君急走馬。
寄韓樽
作者：岑參（唐）

夫子素多疾，別來未得書。北庭苦寒地，體內今何如。
醉裡送裴子赴鎮西
作者：岑參（唐）

醉後未能別，待醒方送君。看君走馬去，直上天山雲。
題井陘雙溪李道士所居
作者：岑參（唐）

五粒松花酒，雙溪道士家。唯求縮卻地，鄉路莫教賒。
題雲際南峰眼上人讀經堂
作者：岑參（唐）

結宇題三藏，焚香老一峰。雲間獨坐臥，只是對山松。
題梁鍠城中高居
作者：岑參（唐）

高住最高處，千家恆眼前。題詩飲酒後，只對諸峰眠。
題三會寺蒼頡造字臺
作者：岑參（唐）

野寺荒臺晚，寒天古木悲。空階有鳥跡，猶似造書時。
日沒賀延磧作
作者：岑參（唐）

沙上見日出，沙上見日沒。悔向萬裡來，功名是何物。
西過渭州，見渭水思秦川
作者：岑參（唐）

渭水東流去，何時到雍州。憑添兩行淚，寄向故園流。
經隴頭分水
作者：岑參（唐）

隴水何年有，潺潺逼路傍。東西流不歇，曾斷幾人腸。
秋思
作者：岑參（唐）

那知芳歲晚，坐見寒葉墮。吾不如腐草，翻飛作螢火。
行軍九日思長安故園
作者：岑參（唐）

強欲登高去，無人送酒來。遙憐故園菊，應傍戰場開。
戲題關門
作者：岑參（唐）

來亦一布衣，去亦一布衣。羞見關城吏，還從舊路歸。
歎白髮
作者：岑參（唐）

白髮生偏速，交人不奈何。今朝兩鬢上，更較數莖多。
題平陽郡汾橋邊柳樹
作者：岑參（唐）

此地曾居住，今來宛似歸。可憐汾上柳，相見也依依。
失題
作者：岑參（唐）

帝鄉北近日，瀘口南連蠻。何當遇長房，縮地到京關。
獻封大夫破播仙凱歌六首
作者：岑參（唐）

漢將承恩西破戎，捷書先奏未央宮。天子預開麟閣待，只今誰數貳師功。官軍西出過樓蘭，營幕傍臨月窟寒。蒲海曉霜凝馬尾，蔥山夜雪撲旌竿。鳴笳疊鼓擁回軍，破國平蕃昔未聞。丈夫鵲印搖邊月，大將龍旗掣海雲。日落轅門鼓角鳴，千群面縛出蕃城。洗兵魚海雲迎陣，秣馬龍堆月照營。蕃軍遙見漢家營，滿谷連山遍哭聲。萬箭千刀一夜殺，平明流血浸空城。暮雨旌旗濕未幹，胡煙白草日光寒。昨夜將軍連曉戰，蕃軍只見馬空鞍。
春興戲題贈李侯
作者：岑參（唐）

黃雀始欲銜花來，君家種桃花未開。長安二月眼看盡，寄報春風早為催。
過燕支寄杜位
作者：岑參（唐）

燕支山西酒泉道，北風吹沙卷白草。長安遙在日光邊，憶君不見令人老。
題苜蓿峰寄家人
作者：岑參（唐）

苜蓿峰邊逢立春，胡蘆河上淚沾巾。閨中只是空相憶，不見沙場愁殺人。
玉關寄長安李主簿
作者：岑參（唐）

東去長安萬裡餘，故人何惜一行書。玉關西望堪腸斷，況複明朝是歲除。
武威送劉判官赴磧西行軍
作者：岑參（唐）

火山五月行人少，看君馬去疾如鳥。都護行營太白西，角聲一動胡天曉。
虢州後亭送李判官使赴晉絳
作者：岑參（唐）

西原驛路掛城頭，客散紅亭雨未收。君去試看汾水上，白雲猶似漢時秋。
五月四日送王少府歸華陰
作者：岑參（唐）

仙掌分明引馬頭，西看一點是關樓。五月也須應到舍，知君不肯更淹留。
原頭送範侍禦
作者：岑參（唐）

百尺原頭酒色殷，路傍驄馬汗斑斑。別君只有相思夢，遮莫千山與萬山。
送李明府赴睦州，便拜覲太夫人
作者：岑參（唐）

手把銅章望海雲，夫人江上泣羅裙。嚴灘一點舟中月，萬裡煙波也夢君。
虢州西山亭子送範端公
作者：岑參（唐）

百尺紅亭對萬峰，平明相送到齋鐘。驄馬勸君皆卸卻，使君家醞舊來濃。
奉送賈侍禦使江外
作者：岑參（唐）

新騎驄馬複承恩，使出金陵過海門。荊南渭北難相見，莫惜衫襟著酒痕。
崔倉曹席上送殷寅充石相判官赴淮南
作者：岑參（唐）

清淮無底綠江深，宿處津亭楓樹林。駟馬欲辭丞相府，一樽須盡故人心。
送崔子還京
作者：岑參（唐）

匹馬西從天外歸，揚鞭只共鳥爭飛。送君九月交河北，雪裡題詩淚滿衣。
酒泉太守席上醉後作
作者：岑參（唐）

酒泉太守能劍舞，高堂置酒夜擊鼓。胡笳一曲斷人腸，座上相看淚如雨。
題觀樓
作者：岑參（唐）

荒樓荒井閉空山，關令乘雲去不還。羽蓋霓旌何處在，空留藥臼向人間。
草堂村尋羅生不遇
作者：岑參（唐）

數株溪柳色依依，深巷斜陽暮鳥飛。門前雪滿無人跡，應是先生出未歸。
山房春事二首
作者：岑參（唐）

風恬日暖蕩春光，戲蝶遊蜂亂入房。數枝門柳低衣桁，一片山花落筆床。梁園日暮亂飛鴉，極目蕭條三兩家。庭樹不知人死盡，春來還發舊時花。
逢入京使
作者：岑參（唐）

故園東望路漫漫，雙袖龍鍾淚不幹。馬上相逢無紙筆，憑君傳語報平安。
過磧
作者：岑參（唐）

黃沙磧裡客行迷，四望雲天直下低。為言地盡天還盡，行到安西更向西。
磧中作
作者：岑參（唐）

走馬西來欲到天，辭家見月兩回圓。今夜不知何處宿，平沙萬裡絕人煙。
赴北庭度隴思家
作者：岑參（唐）

西向輪臺萬裡餘，也知鄉信日應疏。隴山鸚鵡能言語，為報家人數寄書。
胡歌
作者：岑參（唐）

黑姓蕃王貂鼠裘，葡萄宮錦醉纏頭。關西老將能苦戰，七十行兵仍未休。
趙將軍歌
作者：岑參（唐）

九月天山風似刀，城南獵馬縮寒毛。將軍縱博場場勝，賭得單於貂鼠袍。
醉戲竇子美人
作者：岑參（唐）

朱唇一點桃花殷，宿妝嬌羞偏髻鬟。細看只似陽臺女，醉著莫許歸巫山。
秋夜聞笛
作者：岑參（唐）

天門街西聞搗帛，一夜愁殺湘南客。長安城中百萬家，不知何人吹夜笛。
戲問花門酒家翁
作者：岑參（唐）

老人七十仍沽酒，千壺百甕花門口。道傍榆莢仍似錢，摘來沽酒君肯否。
春夢
作者：岑參（唐）

洞房昨夜春風起，故人尚隔湘江水。枕上片時春夢中，行盡江南數千里。
冬夕
作者：岑參（唐）

浩汗霜風刮天地，溫泉火井無生意。澤國龍蛇凍不伸，南山瘦柏消殘翠。
句
作者：岑參（唐）

初程莫早發，且宿灞橋頭。
村花晚
作者：元稹（唐）

三春已暮桃李傷，棠梨花白蔓菁黃。村中女兒爭摘將，非無後秀與孤芳，奈爾千株萬頃之茫茫。天公此意何可量，長教爾輩時節長。
紫躑躅
作者：元稹（唐）

紫躑躅，滅紫攏裙倚山腹。文君新寡乍歸來，去年春別湘水頭，今年夏見青山曲。迢迢遠在青山上，樂躑躅，我向通州爾幽獨。可憐今夜宿青山，山空月午夜無人，何處知我顏如玉。
山枇杷
作者：元稹（唐）

山枇杷，花似牡丹殷潑血。往年乘傳過青山，緊搏紅袖欲支頤，慢解絳囊初破結。金線叢飄繁蕊亂，亞水依巖半傾側，籠雲隱霧多愁絕。綠珠語盡身欲投，說向閒人人不聽，曾向樂天時一說。昨來穀口先相問，山枇杷，爾託深山何太拙。天高萬裡看不精，因爾幽芳喻昔賢，磻溪冷坐權門咽。
樹上烏
作者：元稹（唐）

樹上烏，洲中有樹巢若鋪。百巢一樹知幾烏，靈蛇萬古唯一珠，豈可抨彈千萬億。吾不會天教爾輩多子孫，告訴天公天不言。
琵琶歌
作者：元稹（唐）

琵琶宮調八十一，旋宮三調彈不出。玄宗偏許賀懷智，澒聲少得似雷吼，纏弦不敢彈羊皮。人間奇事會相續，管兒不作供奉兒，拋在東都雙鬢絲。逢人便請送杯盞，著作曾邀連夜宿，中碾春溪華新綠。平明船載管兒行，涼州大遍最豪嘈，六麼散序多籠撚。我聞此曲深賞奇，淚垂捍撥朱弦濕，冰泉嗚咽流鶯澀。因茲彈作雨霖鈴，低迴慢弄關山思，坐對燕然秋月寒。月寒一聲深殿磬，自茲聽後六七年，管兒在洛我朝天。遊想慈恩杏園裡，今春制獄正撩亂，晝夜推囚心似灰。暫輟歸時尋著作，是夕青春值三五，花枝向月雲含吐。著作施樽命管兒，猿鳴雪岫來三峽，鶴唳晴空聞九霄。逡巡彈得六麼徹，我為含淒歎奇絕，許作長歌始終說。藝奇思寡塵事多，歌此歌，寄管兒。管兒管兒憂爾衰，爾衰之後繼者誰。繼之無乃在鐵山，鐵山已近曹穆間。性靈甚好功猶淺，
小胡笳引
作者：元稹（唐）

雷氏金徽琴，王君寶重輕千金。三峽流中將得來，哀笳慢指董家本，薑生得之妙思忖。泛徽胡雁咽蕭蕭，潺湲疑是雁鸊鵜，砉騞如聞發鳴鏑。流宮變徵漸幽咽，哀弦已罷春恨長，恨長何恨懷我鄉。我鄉安在長城窟，
去杭州
作者：元稹（唐）

房杜王魏之子孫，雖及百代為清門。駿骨鳳毛真可貴，與君言語見君性，靈府坦蕩消塵煩。自茲心洽跡亦洽，每出新詩共聯綴，閑因醉舞相牽援。時尋沙尾楓林夕，簡書五府已再至，波濤萬裡酬一言。為君再拜贈君語，永寧昔在掄鑒表，沙汰沉濁澄浚源。君今取友由取士，今君佐藩如佐主，得不陳露酬所恩。昔公為善日不足，昔公令子尚貴主，公執舅禮婦執笲。返拜之儀自此絕，斯言皆為書佩帶，然後別袂乃可捫。別袂可捫不可解，翻風駕浪拍何處，直指杭州由上元。上元蕭寺基址在，得得為題羅剎石，古來非獨伍員冤。
南家桃
作者：元稹（唐）

南家桃樹深紅色，日照露光看不得。樹小花狂風易吹，更待明年花滿枝，一年迢遞空相憶。
志堅師
作者：元稹（唐）

嵩山老僧披破衲，七十八年三十臘。靈武朝天遼海徵，淮西未返半年前，已見淮西陣雲合。
答子蒙
作者：元稹（唐）

報盧君，門外雪紛紛。紛紛門外雪，城中鼓聲絕。強梁禦史人覷步，安得夜開沽酒戶。
辛夷花
作者：元稹（唐）

問君辛夷花，君言已斑駁。不畏辛夷不爛開，明日不推緣國忌，依前不得花前醉。韓員外家好辛夷，
廳前柏
作者：元稹（唐）

廳前柏，知君曾對羅希奭。我本癲狂耽酒人，
夜別筵
作者：元稹（唐）

夜長酒闌燈花長，燈花落地複落床。似我別淚三四行，
三泉驛
作者：元稹（唐）

三泉驛內逢上巳，新葉趨塵花落地。勸君滿盞君莫辭，
何滿子歌
作者：元稹（唐）

何滿能歌能宛轉，天寶年中世稱罕。嬰刑系在囹圄間，便將何滿為曲名，禦譜親題樂府纂。魚家入內本領絕，我來湖外拜君侯，正值灰飛仲春管。廣宴江亭為我開，翠蛾轉盼搖雀釵，碧袖歌垂翻鶴卵。定面凝眸一聲發，犯羽含商移調態，留情度意拋弦管。湘妃寶瑟水上來，冰含遠溜咽還通，鶯泥晚花啼漸懶。斂黛吞聲若自冤，古者諸侯饗外賓，鹿鳴三奏陳圭瓚。何如有態一曲終，
通州丁溪館夜別李景信三首
作者：元稹（唐）

月濛濛兮山掩掩，束束別魂眉斂斂。蠡盞覆時天欲明，水環環兮山簇簇，啼鳥聲聲婦人哭。離床別臉睡還開，雨瀟瀟兮鵑咽咽，傾冠倒枕燈臨滅。倦僮呼喚應複眠，
酬鄭從事四年九月宴望海亭，次用舊韻
作者：元稹（唐）

海亭樹木何蘢蔥，寒光透坼秋玲瓏。湖山四面爭氣色，嵌空古墓失文種，突兀怪石疑防風。舟船駢比有宗侶，興餘望劇酒四坐，歌聲舞豔煙霞中。酒酣從事歌送我，我聞此曲深歎息，唧唧不異秋草蟲。憶年十五學構廈，妝梳伎女上樓榭，止欲歡樂微茫躬。雖無趣尚慕賢聖，君今勸我酒太醉，醉語不復能沖融。勸君莫學虛富貴，
西明寺牡丹花時憶元九
作者：白居易（唐）

前年題名處，今日看花來。一作芸香吏，三見牡丹開。豈獨花堪惜，方知老暗催。何況尋花伴，東都去未回。詎知紅芳側，春盡思悠哉。
傷楊弘貞
作者：白居易（唐）

顏子昔短命，仲尼惜其賢。楊生亦好學，不幸複徒然。誰識天地意，獨與龜鶴年。
權攝昭應，早秋書事，寄元拾遺，兼呈李司錄
作者：白居易（唐）

夏閏秋候早，七月風騷騷。渭川煙景晚，驪山宮殿高。丹殿子司諫，赤縣我徒勞。相去半日程，不得同遊遨。到官來十日，覽鏡生二毛。可憐趨走吏，塵土滿青袍。郵傳擁兩驛，簿書堆六曹。為問綱紀掾，何必使鉛刀。
新栽竹
作者：白居易（唐）

佐邑意不適，閉門秋草生。何以娛野性，種竹百餘莖。見此溪上色，憶得山中情。有時公事暇，盡日繞欄行。勿言根未固，勿言陰未成。已覺庭宇內，稍稍有餘清。最愛近窗臥，秋風枝有聲。
秋霖中過尹縱之仙遊山居
作者：白居易（唐）

慘慘八月暮，連連三日霖。邑居尚愁寂，況乃在山林。林下有志士，苦學惜光陰。歲晚千萬慮，併入方寸心。巖鳥共旅宿，草蟲伴愁吟。秋天床蓆冷，夜雨燈火深。憐君寂寞意，攜酒一相尋。
寄江南兄弟
作者：白居易（唐）

分散骨肉戀，趨馳名利牽。一奔塵埃馬，一泛風波船。忽憶分手時，憫默秋風前。別來朝複夕，積日成七年。花落城中池，春深江上天。登樓東南望，鳥滅煙蒼然。相去複幾許，道裡近三千。平地猶難見，況乃隔山川。
曲江早秋
作者：白居易（唐）

秋波紅蓼水，夕照青蕪岸。獨信馬蹄行，曲江池四畔。早涼晴後至，殘暑暝來散。方喜炎燠銷，複嗟時節換。我年三十六，冉冉昏復旦。人壽七十稀，七十新過半。且當對酒笑，勿起臨風歎。
寄題盩厔廳前雙松
作者：白居易（唐）

憶昨為吏日，折腰多苦辛。歸家不自適，無計慰心神。手栽兩樹松，聊以當嘉賓。乘春日一溉，生意漸欣欣。清韻度秋在，綠茸隨日新。始憐澗底色，不憶城中春。有時晝掩關，雙影對一身。盡日不寂寞，意中如三人。忽奉宣室詔，徵為文苑臣。閑來一惆悵，恰似別交親。早知煙翠前，攀玩不逡巡。悔從白雲裡，移爾落囂塵。
翰林院中感秋懷王質夫
作者：白居易（唐）

何處感時節，新蟬禁中聞。宮槐有秋意，風夕花紛紛。寄跡鴛鷺行，歸心鷗鶴群。唯有王居士，知予憶白雲。何日仙遊寺，潭前秋見君。
禁中月
作者：白居易（唐）

海水明月出，禁中清夜長。東南樓殿白，稍稍上宮牆。淨落金塘水，明浮玉砌霜。不比人間見，塵土汙清光。
贈賣松者
作者：白居易（唐）

一束蒼蒼色，知從澗底來。劚掘經幾日，枝葉滿塵埃。不買非他意，城中無地栽。
初見白髮
作者：白居易（唐）

白髮生一莖，朝來明鏡裡。勿言一莖少，滿頭從此始。青山方遠別，黃綬初從仕。未料容鬢間，蹉跎忽如此。
別元九後詠所懷
作者：白居易（唐）

零落桐葉雨，蕭條槿花風。悠悠早秋意，生此幽閒中。況與故人別，中懷正無悰。勿雲不相送，心到青門東。相知豈在多，但問同不同。同心一人去，坐覺長安空。
禁中秋宿
作者：白居易（唐）

風翻朱裡幕，雨冷通中枕。耿耿背斜燈，秋床一人寢。
早秋曲江感懷
作者：白居易（唐）

離離暑雲散，嫋嫋涼風起。池上秋又來，荷花半成子。朱顏易銷歇，白日無窮已。人壽不如山，年光忽於水。青蕪與紅蓼，歲歲秋相似。去歲此悲秋，今秋複來此。
寄元九
作者：白居易（唐）

身為近密拘，心為名檢縛。月夜與花時，少逢杯酒樂。唯有元夫子，閑來同一酌。把手或酣歌，展眉時笑謔。今春除禦史，前月之東洛。別來未開顏，塵埃滿尊杓。蕙風晚香盡，槐雨餘花落。秋意一蕭條，離容兩寂寞。況隨白日老，共負青山約。誰識相念心，韝鷹與籠鶴。
暮春寄元九
作者：白居易（唐）

梨花結成實，燕卵化為雛。時物又若此，道情複何如。但覺日月促，不嗟年歲徂。浮生都是夢，老小亦何殊。唯與故人別，江陵初謫居。時時一相見，此意未全除。
早梳頭
作者：白居易（唐）

夜沐早梳頭，窗明秋鏡曉。颯然握中發，一沐知一少。年事漸蹉跎，世緣方繳繞。不學空門法，老病何由了。未得無生心，白頭亦為夭。
出關路
作者：白居易（唐）

山川函谷路，塵土遊子顏。蕭條去國意，秋風生故關。
別舍弟後月夜
作者：白居易（唐）

悄悄初別夜，去住兩盤桓。行子孤燈店，居人明月軒。平生共貧苦，未必日成歡。及此暫為別，懷抱已憂煩。況是庭葉盡，複思山路寒。如何為不念，馬瘦衣裳單。
新豐路逢故人
作者：白居易（唐）

塵土長路晚，風煙廢宮秋。相逢立馬語，盡日此橋頭。知君不得意，鬱鬱來西遊。惆悵新豐店，何人識馬周。
金鑾子晬日
作者：白居易（唐）

行年欲四十，有女曰金鑾。生來始周歲，學坐未能言。慚非達者懷，未免俗情憐。從此累身外，徒雲慰目前。若無夭折患，則有婚嫁牽。使我歸山計，應遲十五年。
青龍寺早夏
作者：白居易（唐）

塵埃經小雨，地高倚長坡。日西寺門外，景氣含清和。閑有老僧立，靜無凡客過。殘鶯意思盡，新葉陰涼多。春去來幾日，夏雲忽嵯峨。朝朝感時節，年鬢暗蹉跎。胡為戀朝市，不去歸煙蘿。青山寸步地，自問心如何。
秋題牡丹叢
作者：白居易（唐）

晚叢白露夕，衰葉涼風朝。紅豔久已歇，碧芳今亦銷。幽人坐相對，心事共蕭條。
勸酒寄元九
作者：白居易（唐）

薤葉有朝露，槿枝無宿花。君今亦如此，促促生有涯。既不逐禪僧，林下學楞伽。又不隨道士，山中煉丹砂。百年夜分半，一歲春無多。何不飲美酒，胡然自悲嗟。俗號銷愁藥，神速無以加。一杯驅世慮，兩杯反天和。三杯即酩酊，或笑任狂歌。陶陶複兀兀，吾孰知其他。況在名利途，平生有風波。深心藏陷阱，巧言織網羅。舉目非不見，不醉欲如何。
曲江感秋
作者：白居易（唐）

沙草新雨地，岸柳涼風枝。三年感秋意，並在曲江池。早蟬已嘹唳，晚荷複離披。前秋去秋思，一一生此時。昔人三十二，秋興已雲悲。我今欲四十，秋懷亦可知。歲月不虛設，此身隨日衰。暗老不自覺，直到鬢成絲。
酬張太祝晚秋臥病見寄
作者：白居易（唐）

高才淹禮寺，短羽翔禁林。西街居處遠，北闕官曹深。君病不來訪，我忙難往尋。差池終日別，寥落經年心。露濕綠蕪地，月寒紅樹陰。況茲獨愁夕，聞彼相思吟。上歎言笑阻，下嗟時歲侵。容衰曉窗鏡，思苦秋絃琴。一章錦繡段，八韻瓊瑤音。何以報珍重，慚無雙南金。
立秋日曲江憶元九
作者：白居易（唐）

下馬柳陰下，獨上堤上行。故人千萬裡，新蟬三兩聲。城中曲江水，江上江陵城。兩地新秋思，應同此日情。
早朝賀雪寄陳山人
作者：白居易（唐）

長安盈尺雪，早朝賀君喜。將赴銀臺門，始出新昌裡。上堤馬蹄滑，中路蠟燭死。十裡向北行，寒風吹破耳。待漏午門外，候對三殿裡。須鬢凍生冰，衣裳冷如水。忽思仙遊谷，暗謝陳居士。暖覆褐裘眠，日高應未起。
初與元九別後忽夢見之及寤而書適至兼寄桐花詩悵然感懷因以此寄
作者：白居易（唐）

永壽寺中語，新昌坊北分。歸來數行淚，悲事不悲君。悠悠藍田路，自去無訊息。計君食宿程，已過商山北。昨夜雲四散，千里同月色。曉來夢見君，應是君相憶。夢中握君手，問君意何如。君言苦相憶，無人可寄書。覺來未及說，叩門聲鼕鼕。言是商州使，送君書一封。枕上忽驚起，顛倒著衣裳。開緘見手劄，一紙十三行。上論遷謫心，下說離別腸。心腸都未盡，不暇敘炎涼。雲作此書夜，夜宿商州東。獨對孤燈坐，陽城山館中。夜深作書畢，山月向西斜。月下何所有，一樹紫桐花。桐花半落時，複道正相思。殷勤書背後，兼寄桐花詩。桐花詩八韻，思緒一何深。以我今朝意，憶君此夜心。一章三遍讀，一句十回吟。珍重八十字，字字化為金。
和元九悼往
作者：白居易（唐）

美人別君去，自去無處尋。舊物零落盡，此情安可任。唯有襭紗幌，塵埃日夜侵。馨香與顏色，不似舊時深。透影燈耿耿，籠光月沉沉。中有孤眠客，秋涼生夜衾。舊宅牡丹院，新墳松柏林。夢中鹹陽淚，覺後江陵心。含此來年恨，發為中夜吟。無論君自感，聞者欲沾襟。